burgasdotpro/wikipedia huggingface dataset:
The Simpsons Theme

The Simpsons Theme je úvodná znelka seriálu The Simpsons naspievaná americkou hudobnou skupinou Green Day. Táto pieseň sa objavil na začiatku filmu "Simpsonovci" (The Simpsons Movie), v ktorom ho zaspievali práve Green Day , no vďaka tomu, že jazero v rodnom meste Simpsonovcov v Springfielde bolo v katastrofálnom stave, rozožralo pódium a členovia kapely sa utopili.
Stanisław Motyka

Stanisław Motyka (* 6. máj 1906 - † 7. júl 1941) bol poľský horolezec, horský vodca, lyžiar a inštruktor lezenia.
Životopis.
Rodák zo Zakopaného, najviac však liezol na slovenskej strane Tatier. Jeho častými spolulezcami boli napr. Štefan Zamkovský a Zoltán Brüll. Pomáhal tak dvíhať športovú úroveň slovenského medzivojnového horolezectva, navyše robil inštruktora na horolezeckých kurzoch u nás. Bol aj skvelý lyžiar (i skokan), dostal sa až na zimnú olympiádu v Sankt Moritzi 1928, no po skialpinistickom úraze plne presedlal na horolezectvo. Od r. 1937 si zarábal povolaním horského vodcu. V r. 1939 sa stal riaditeľom Školy turistiky a taternictva (alpinizmu v Tatrách) na Hale Gasienicowej a po vypuknutí vojny sa zapojil do odboja. Ako špičkový znalec hôr prevádzal utečencov z okupovaného Poľska. Keď mu Gestapo prišlo na stopu, utiekol aj sám. Krátko sa skrýval na chate u Zamkovského, potom vraj na Erike pod Kojšovskou hoľou a napokon sa dostal do Maďarska. Stal sa štátnym trénerom maďarských lyžiarov. Za nejasných okolností sa utopil pri kúpaní v Dunaji pri Szentendre.
Lezecké výkony.
Najprv zopakoval vari všetky známe najťažšie výstupy v Tatrách tej doby a od r. 1931 už začal utvárať prvovýstupy. Spravil ich vyše 70, napr. J stena Zamarlej Turnie, SV stena Zlobivej, J stena Malého Ľadového štítu, J stena Širokej veže, J stena Malého Kolového štítu (VI-, vtedy považovaná za najťažšiu cestu v Tatrách), JZ stena Východného Železného štítu, J stena Čierneho štítu, JZ pilier Pyšného štítu, JZ stena Gánku a Z stena Lomnického štítu. Jeho prvovýstupy sa vyznačujú „klasickou čistotou línií“ (Dieška) a sú dodnes obľúbené aj kvôli pevnej skale.
Edmund Reitter

Edmund Reitter (* 22. október 1845, Mohelnice – † 15. marec 1920, Paskov) bol rakúsky entomológ a obchodník s hmyzom, ktorý sa narodil i pôsobil na území Česka. 
Životopis.
Edmund Reitter bol veľmi známy odborník na chrobákov Paleoarktídy. Bol cisárskym vydavateľom a editorom časopisu "Wiener Entomologischen Zeitung" (Viedenský entomologický časopis). Bol aj členom, alebo čestným členom nasledujúcich spoločností: Nemecká entomologická spoločnosť v Berlíne, Vereins für schlesische Insektenkunde vo Vroclave, Museum Francisco-Carolinum v Linzi, Vereins für Naturkunde (Association for Natural History) v Rakúsku, Société entomologique de Russie v Petrohrade, Société entomologique d'Égypte a Nederlandsche entomologische Vereenigung v Rotterdame. Ako člen-korešpondent spolupracoval s Naturwissenschaftlichen Verein v Opave, the Socíetas pro Fauna et Flora fennica v Helsinkách a Réal Sociedad Espanola de Historia Natural v Madride.
Jeho zbierka chrobákov je uložená v Národnom múzeu v Budapešti. Zbierka obsahuje viac ako 30.000 druhov, 5.000 holotypov rôznych druhov, poddruhov a variet.
Bol určite jedným z najväčších českých i rakúskych entomológov, ktorého práca mala svetový význam.
Literatúra.
Fauna Germanica - Die Käfer des Deutschen Reiches je k dispozícii on line a voľne tu (Kurt Stüber's wonderful Online Library)
Hladký štít

Hladký štít (; v minulosti Hladký; ) je uzlový vrch v hlavnom hrebeni Vysokých Tatier na slovensko-poľskej hranici. Leží v závere Tichej doliny nad Podbanským, približne severozápadne od Popradu.
Názov.
Názov je ľudového pôvodu. Jeho úbočia navštevovali pastieri. Porastá ich dlhá hladká tráva. Verzia „Hladký,“ sa objavuje v horolezeckých sprievodcoch Arna Puškáša. Smerodajná je však forma Hladký štít, aj keď je vytvorená umelo, ako uvádza vyššie citovaný Ivan Bohuš v knižke uvedenej v referenciách. Názov Hladký štít schválila názvoslovná komisia TANAPu.
Poloha.
Nachádza sa v strednej časti Tatier, na západnom okraji podcelku Východné Tatry a ich časti Vysoké Tatry. Leží na slovensko-poľskej hranici, na pomedzí Prešovského kraja a Malopoľského vojvodstva. Západné a juhozápadné svahy hrebeňa patria do okresu Poprad a katastra mesta Vysoké Tatry, východné do Powiatu tatrzańského a katastra gminy Bukowina Tatrzańska. Najbližšími sídlami na slovenskom území sú juhozápadne situované Podbanské, južne ležiace Štrbské Pleso, juhovýchodne Vyšné Hágy a severovýchodne Tatranská Javorina, severozápadne v Poľsku je mesto Zakopané. Vrch sa nachádza v Tatranskom národnom parku v slovenskej i poľskej časti pohoria a na západne orientované svahy na Slovensku zasahuje národná prírodná rezervácia Tichá dolina, na južné aj Kôprová dolina.
Opis.
Hladký štít leží v hlavnom hrebeni Vysokých Tatier, priamo nad Hladkým sedlom (). Vypína sa v závere Tichej doliny a z jeho masívu vybieha juhozápadným smerom mohutný Hrebeň Kôp, ktorý začína v blízkom sedle Závory a tvorí samostatnú časť Liptovské kopy. Práve týmto sedlom vedie tiež hranica medzi Východnými a Západnými Tatrami. Vrch má strmé trávnato – skalnaté svahy, typické už skôr pre neďaleké Červené vrchy. Na západných svahoch pramení Tichý potok, považovaný za zdrojnicu Belej, voda z južných častí odteká do Kôprovského potoka, patriaceho do povodia Váhu. Severne leží Zadni Staw Polski a Wole Oko, východne Czarny Staw Polski, ktorými voda z tejto časti hrebeňa odteká potokom Roztoka do Bielej vody a Dunajca.
Západne sa nachádza Goričková (), Kresanica (), Magura (), Veľká kopa (), Tichý vrch (), Zadná Garajova kopa (), Predný Holý vrch () a Krížna (), južne Kriváň (), Nefcerské veže (), Hrubý vrch () a Kotolnica (), východne Kôprovský štít (), Hrubý štít (), Miedziane () a Opalony Wierch () a severne Kozí vrch (), Wielki Woloszyn (), Wielka Koszysta (), Žólta Turnia (), Kościelec (), Zawratowa Turnia (), Svinica (), Kasprov vrch () a Valentková (). Na vrchol nevedie značený turistický chodník.
Výhľady.
Turisticky oficiálne voľne neprístupný skalnatý vrchol umožňuje kruhový rozhľad. Je chodecky dostupný z turisticky značeného Hladkého sedla za 10 minút, nie je to však značený terén. Ponúka výhľad na okolité vrcholy a blízke doliny Vysokých a Západných Tatier, pri vhodných podmienkach je vidieť aj časť Nízkych Tatier.
Prístup.
Štít sa nachádza na území národnej prírodnej rezervácie a Tatranského národného parku, preto prístup na vrchol je nežiadúci. Blízkosť Hladkého sedla, kde končí chodník z Tichej i Kôprovej doliny, však umožňuje prístup hrebeňom na tento vrchol.
High School Musical

High School Musical je americký romantický, komediálny a muzikálový televízny film z roku 2006. Je prvou časťou filmovej série "High School Musical". Na televízne obrazovky bol uvedený 20. januára 2006. V USA ho počas premiéry videlo 7,7 milióna divákov. Vznikli aj ďalšie 2 pokračovania: "High School Musical 2" (2007) a "" (2008). 
Dej.
Seriál sa odohráva vo fiktívnom vidieckom meste Hawkins v Indiane začiatkom 80. rokov 20. storočia. V neďalekej inštitúcii Hawkins National Laboratory sa zdanlivo zaoberajú vedeckým výskumom pre Ministerstvo energetiky Spojených štátov amerických, no v skutočnosti robia tajné paranormálne až nadprirodzené experimenty na ľuďoch. Z nedbalosti sa im podarilo vytvoriť portál do alternatívnej dimenzie zvanej "Upside Down". Táto dimenzia však začne vplývať na nič netušiacich obyvateľov Hawkinsu katastrofálnym spôsobom.
Prvá séria začína v novembri 1983, keď Willa Byersa unesie tvor z Upside Down. Jeho matka Joyce, spolu s policajným náčelníkom Jimmom Hopperom, po ňom začnú pátrať. Medzitým z laboratória utečie malé dievča zvané Eleven a pomáha Mikovi, Dustinovi a Lucasovi nájsť ich strateného priateľa.Na konci sa však Will vráti ale Eleven záhadne zmizne do sveta Upside Down.
Druhá séria sa odohráva o rok neskôr a začína v októbri 1984. Willa zachránili, no málo ľudí vie, čo sa v skutočnosti stalo. Potom, čo zistia, že Will je stále pod vplyvom bytostí z Upside Down, sa jeho priatelia a rodina dozvedia o väčšej hrozbe ich vesmíru, než je Upside Down. Hopper nájde Eleven v lese a tak ju zoberie k sebe domov ale nikto okrem neho to nevie. Na konci sérii sa Eleven vráti domov ku kamarátom a spoločne s doprovodom Jimmom Hopperom zavrie bránu do Upside Down.
Tretia séria sa odohráva v roku 1985. Kým si dva páriky (El &amp; Mike a Max &amp; Lucas) užívajú romantické vzťahy Dustin so Stevom riešia Ruské "hádanky". Neskôr začne Will cítiť príšeru Mind Flayer a to tak že sa mu začne potiť krk.Mike, Eleven, Max, Lucas a Will začnú pátrať po tejto príšere zatiaľ čo Dustin so Stevom,Robin a Ericou pátrajú po Rusoch.Po čase Eleven zistí že Mind Flayer má nového hostiteľa a to Maxinho nevlastného brata Billyho. Na konci tejto sérii partička detí bojuje proti Billymu a neskôr proti samotnej príšere.Hopper, Joyce a Murray sa rozhodnú zavrieť bránu do Upside Down čím zabijú príšeru Mind Flayer.
Gößnitz

Gößnitz je mesto v Nemecku v spolkovej krajine Durínsko v okrese Altenburger Land.
Žije tu 3 924 obyvateľov (31. 12. 2007).
Amnesiac

Amnesiac je piaty štúdiový album nahraný britskou alternatívnou skupinou Radiohead. Album bol vydaný 4. júna 2001a debutoval na prvej priečke britských rebríčkov a na druhej priečke rebríčka Billboard 200. Bol skomponovaný a nahraný spolu s ich predchádzajúcim albumom "Kid A", no na rozdiel od neho má výraznejší gitarový zvuk. Obidva spomínané albumy sú hudobnou syntézou elektronickej, ambientnej, klasickej hudby a džezu. 
Skladby albumu.
Autormi všetkých skladieb je skupina Radiohead
Kolonizácia južného Slovenska v rokoch 1921 – 1938

Kolonizácia južného Slovenska bola politická a hospodárska kampaň československých úradov, v rámci ktorej bola na južnom Slovensku prideľovaná pôda z pozemkovej reformy rodinám slovenských a českých prisťahovalcov.
Prebiehala v dvoch etapách a v dvoch formách.
Anna Luxemburská (1366 – 1394)

Anna Luxemburská, známejšia ako Anna Česká (* 11. máj 1366, Praha, Česko – † 7. jún 1394, Londýn, Anglicko) bola anglická kráľovná ako manželka Richarda II. Plantageneta.
Životopis.
Narodila sa ako dcéra českého kráľa a rímskonemeckého cisára Karola IV. a jeho štvrtej manželky Alžbety Pomoranskej. Ako manželka Richarda II. Plantageneta bola anglickou kráľovnou. Bola nevlastná sestra českého a rímskonemeckého kráľa Václava IV. a sestra cisára Žigmunda Luxemburského.
Už ako päťročnú ju otec zasnúbil s Albrechtom z Wittelsbachu, synom bavorského vojvodu. Čoskoro potom jej však vybral za manžela syna durínskeho zemského grófa Fridricha, ale aj z toho zišlo.
Na ďalší osud Anny mal vplyv rozkol v katolíckej cirkvi v roku 1378, kedy boli zvolení dvaja pápeži. Karol IV. podporoval pápeža Urbana VI., a preto sa rozhodol v rámci svojej premyslenej sobášnej politiky dcéru vydať za anglického kráľa Richarda II., tiež podporovateľa Urbana VI., aby posilnil ich spojenectvo. Cisár Karol IV. zomrel ešte pred uzatvorením manželstva, ale jeho syn Václav IV. otcov plán splnil.
Manželstvo.
V októbri 1381 sa vydala Anna s početným sprievodom na cestu do Anglicka. So svojim budúcim manželom sa zoznámila 18. januára 1382 v Londýne, 20. januára bola svadba a 22. januára bola Anna korunovaná za anglickú kráľovnú.
Údajne spokojné manželstvo trvalo dvanásť rokov. Počas tejto doby sa rozšírili kontakty medzi Anglickom a Českým kráľovstvom, pretože Richard II. a Václav IV. viedli bohatú korešpondenciu. Veľa ľudí z družiny kráľovnej Anny zostalo v Anglicku. Anglické dvorné dámy sa údajne naučili jemným mravom práve od českých dvorných dám.
Annina smrť na mor v roku 1394 bola pre Richarda veľkou ranou. Práve po jej smrti u neho naplno prepukla duševná choroba, ktorá ho nakoniec pripravila o trón. Kráľovský zámok Sheen, kde Anna zomrela, nechal zbúrať a pri pohrebe zúrivo napadol vojvodu z Arundelu za to, že prišiel neskoro na obrad.
Richard je pochovaný po Anninom boku vo Westminsterskom opátstve.
Kráľovná bola známa ako veľmi milá žena, Angličania ju mali radi. Prihovárala sa za prepáčenie trestov poddaných (napríklad účastníkov revolty v roku 1381).
Anne sa nepodarilo splniť tradičnú ženskú povinnosť vtedajšej doby – nedala Richardovi potomka, ale Eveshamská kronika tvrdí, že "„táto kráľovná, hoci neporodila dieťa, prispievala k sláve a bohatstvu tohto kráľovstva tak, ako bola schopná“". Jej prezývka „Good Queen Anne“ naznačuje, že bezdetnosť na jej obľubu nemala veľký vplyv.
Hrob „dobrej kráľovnej Anny“ v londýnskom Westminsteri je dodnes pútnym miestom.
Duduk

Duduk je tradičný dvojplátkový dychový hudobný nástroj pochádzajúci z Arménska. V roku 2005 vyhlásila organizácia UNESCO hudbu na arménsky duduk za Majstrovské dielo ústneho a nehmotného dedičstva ľudstva.
John Henry Leech

John Henry Leech (* 5. december 1862, Spojené kráľovstvo - † 29. december 1900, Salisbury) bol britský entomológ, ktorý sa špecializoval prevažne na motýle (Lepidoptera), ale i chrobáky (Coleoptera).
Biografia.
Narodil sa v Anglicku. Po skončení základného vzdelania pokračoval v štúdiu na Eton College a Trinity Hall v Cambridge. Zomrel pomerne mladý v roku 1900. Počas svojho života sa zaoberal hlavne entomológiou. 
Entomologické aktivity.
Zbery hmyzu prevádzal v Číne, Japonsku, v severozápadnej časti Himaláji a v Kašmíri. Tieto zbierky sú asi od roku 1900/1901 uložené v The Natural History Museum v Londýne. Zbieral i na území Maroka, na Kanárskach ostrovoch a na Madeire. Časť jeho zbierok hmyzu bola rozpredaná.
Z jeho najvýznamnejších prác treba spomenúť: "British Pyralides" z roku 1886 a "Butterflies from China, Japan and Corea", ktorá vyšla v troch dieloch v rozmedzí rokov 1892 - 1894. 
Patril k zakladajúcim členom "The Linnean Society" a "The Royal Entomological Society of London". Bol aj členom Societe Entomologique de France a Nemeckej entomologickej spoločnosti v Berlíne (Entomologischen Verein zu Berlin).
Kometárna sonda

Kometárna sonda je kozmická sonda, ktorej hlavným cieľom je skúmať vlastnosti komét. Popritom môže mať ešte podružné úlohy, ako napríklad prieskum telies, okolo ktorých necielene či cielene preletí (cielený prelet je prelet, pred ktorým je nutné upraviť motorickým manévrom dráhu sondy).
K rozličným kométam sa zatiaľ (november 2014) vydalo dvanásť sond. Z tých, ktorých hlavným cieľom bol prieskum kométy, uspeli štyri: Americká Stardust, ktorá mala priniesť vzorky z komy kométy Wild 2; európska Giotto, ktorá získala farebné snímky jadra kométy Halley; americká Deep Impact, ktorá vypustila projektil do kométy 9P/Tempel 1 a skúmala priebeh aj následky jeho kolízie s jadrom kométy; Európska Rosetta, ktorá po navedení na obežnú dráhu okolo kométy 67P/Churyumov-Gerasimenko spustila na jej povrch pristávací modul "Philae" - prvé teleso, ktoré mäkko pristalo na kométe. Neúspechom naopak skončila napríklad misia sondy CONTOUR, ktorá mala preletieť okolo dvoch, poprípade až troch rôznych komét. Jej navedenie na heliocentirckú dráhu však nevyšlo a sonda sa počas manévru pravdepodobne rozpadla.
Niekoľko ďalších sond malo ako hlavný cieľ svojej misie prieskum iného objektu, ale popritom sa zamerali na pozorovanie komét. Sovietske sondy Vega 1 a Vega 2 preleteli cez chvost Halleyho kométy v roku 1986, aby odfotografovali jadro a pozorovala prúdy vyparujúceho sa materiálu, ale ich hlavným cieľom bol výskum planéty Venuše. Americká sonda Deep Space 1 preletela popri jadre kométy 19P/Borrelly v septembri 2001 a potvrdila, že charakteristika Halleyho kométy je rovnaká aj pre ďalšie kométy. 
Sonda Rosetta mala síce ako hlavný cieľ kométu 67P/Churyumov-Gerasimenko, ale počas príletovej fázy k nej preskúmala aj dve planétky (2867 Steins a 21 Lutetia).
Viacdotykové ovládanie

Viacdotykové ovládanie alebo multidotykové ovládanie (z angl. "multi-touch", "multitouch") je súbor technológií, ktoré umožňujú interakciu používateľov počítačov s počítačom, alebo s iným elektronickým zariadením niekoľkými prstami súčasne.
Viacdotykový snímač tvorí hardvér – dotykovou obrazovkou (obrazovka, stolový snímač, nástenný atď) alebo viacdotykový touchpad, a tiež softvér – ktorý rozpozná viac súčasných dotykových bodov.
Tento efekt sa dá dosiahnuť rôznymi prostriedkami napr.: teplo, tlak prstov, kamera s vysokým rozlíšením, infračervené svetlo, optické snímanie, elektromagnetická indukcia, ultrazvukové snímače, laserové snímače, kapacitné a pod. 
Viacdotykové ovládanie používa firma Apple v produktoch iPad, iPhone a iPod Touch, Apple MacBook a MacBook Pro. K ďalším produktom s viacdotykovou technológiou patrí Microsoft Surface, Asus EEE PC a Meizu M8.
1 (číslo)

1 (slovom jeden) je základná jednotka všetkých číselných sústav. Používa sa na označenie počtu jedinej podstaty, objektu. Je to tiež najmenšie kladné celé číslo a jediné prirodzené číslo (ak nepovažujeme nulu za prirodzené číslo), ktoré nie je ani prvočíslo, ani zložené číslo.
Matematika.
Pre každé číslo "x" platí:
2nd Infantry Division (USA)

2nd Infantry Division (doslova: "2. pešia divízia"; známa aj pod prezývkou "Indianhead") je pechotná divízia americkej armády, v súčasnosti pôsobiaca v Kórejskej republike. Jej úlohou je zadržať prípadný útok zo strany KĽDR, pokiaľ nedorazia ďalšie americké jednotky. Divízia má približne 30 000 mužov, pričom zhruba 1 000 z nich sú kórejskí vojaci, pridelení k divízii v rámci projektu KATUSA ("Korean Augmentation To the United States Army" – Kórejské rozšírenie Armády Spojených štátov).
História.
Prvá svetová vojna.
Druhá pešia divízia bola založená 21. septembra 1917. Sformovaná bola vo Francúzsku 26. októbra toho istého roku. Zúčastnila sa bojov o Belleauský les (jún 1918) a o Saint-Mihiel (september 1918).
Druhá svetová vojna.
V roku 1943 bola divízia vyslaná do Severného Írska. V júni roku 1944 sa podieľala na vylodení v Normandii. Oslobodila mesto Trévières a zúčastnila sa bitky o Brest (september 1944). Účastnila sa aj bitky o Ardeny. V marci roku 1945 dorazila k Rýnu, kde chránila Remagenský most. 4. mája 1945 vstúpila na územie bývalého Československa a o niekoľko dní neskoršie oslobodila Plzeň.
Počítalo sa s účasťou tejto divízie na vojne v Tichomorí, no kapitulácia Japonska prišla skôr, než plánovaný presun.
Kórejská vojna.
V rokoch 19501954 sa divízia zúčastnila kórejskej vojny. Za odrazenie komunistickej ofenzívy v apríli a máji 1951 jej bolo udelené ocenenie "Presidential Unit Citation".
Operácia Paul Bunyan.
Vzhľadom k vzrastajúcemu napätiu na Kórejskom polostrove sa divízia v roku 1965 do Južnej Kórei vrátila. 18. augusta 1976 došlo v demilitarizovanej zóne medzi Severnou a Južnou Kóreou k tzv. sekerovému incidentu ("Axe Murder Incident"). Juhokórejskí a americkí vojaci, vyslaní presekať vetvy topoľa brániace pozorovateľom OSN vo výhľade, boli napadnutí vojakmi Severnej Kórei. Dvaja Američania boli zabití. V reakcii na incident rozhodlo velenie OSN previesť operáciu "Paul Bunyan" (pomenovanú podľa americkej folklórnej postavy drevorubača) – do oblasti bolo vyslaných niekoľko sto vojakov (vrátane mužov z 2. pešej divízie) a strom bol osekaný až na kmeň. Išlo o demonštráciu sily americkej a juhokórejskej armády – operácii sa prizerali asi dve stovky severokórejských vojakov, ale nijako nezasiahli.
Vojna v Iraku.
Niektorí z mužov 2. pešej divízie sa v rokoch 20042005 zúčastnili vojny v Iraku, konkrétne v oblastiach okolo Fallúdže a Ar-Ramádí.
Karol Englisch

Karol Englisch, JUDr. (* 13. júl 1881, Krakov, Poľsko† 13. apríl 1945, Stein an der Donau, Rakúsko), tiež Karl Artur Ritter von English-Payne, bol poľský pedagóg, horolezec, ktorý vo Vysokých Tatrách zdolal množstvo panenských vrcholov a veží.
Životopis.
Jeho otec bol Poliak, matka Antónia (18531940) pochádzala z Rakúska. Vyštudoval právo na Jagellonskej univerzite v Krakove a stal sa tam docentom. V roku 1919 sa zúčastnil Parížskej povojnovej konferencie ako tlmočník poľskej delegácie. V roku 1936 vstúpil do poľskej tajnej služby. Od roku 1941 pracoval pod krycím menom "Tatrzański" ako organizátor poľskej protihitlerovskej rozviedky. V roku 1943 ho zatklo gestapo, ale nič nevyzradil. Na sklonku vojny ho popravili v koncentračnom tábore Stein an der Donau v Rakúsku.
Vždy sa považoval za Poliaka (v batohu nosil na prvovýstupy poľskú vlajku). Do Vysokých Tatier začal aj so svojou matkou chodiť od útleho detstva. Zachovala sa jeho literárna prvotina, v ktorej ako 16 ročný opisuje svoj prvovýstup zo dňa 13. augusta 1897 z Veľkej Studenej doliny na Javorový štít. Od roku 1920 býval vo Viedni a svoje horolezecké aktivity premiestnil do Álp (aj na Matterhorn).
Lezecké výkony.
Vo Vysokých Tatrách vykonal asi 40 prvovýstupov, z toho okolo 30 prvých výstupov na nedobyté štíty a veže, čím v podstate ukončil v Tatrách éru dobývania vrcholov. K významnejším okrem už uvedených patril výstup na Malý Kolový štít (v nemčine po ňom zvaný Englisch-Spitze), Veľký Kostol v Prostrednom hrebeni, Čierny štít, Divú vežu, Javorový štít a najvýznamnejší – aj najviac závidený a spochybňovaný – bol prvý výstup s matkou a dvomi vodcami na Ostrý štít v roku 1902. Vykonal aj prvý zimný výstup na Kriváň. Spolu s Karolom Jordánom začal ako jeden z prvých používať na horolezeckých túrach lyže. V zime 13. januára 1903 vystúpili na lyžiach na Krížnu.
Mystifikácia horolezeckých výstupov.
Pri romantických popisoch svojich výstupov často popúšťal uzdu fantázii, dokonca občas používal pre zvýšenie efektu fotografie z Álp. Navyše vo faktografii príliš dôveroval svojmu najčastejšiemu horskému vodcovi Jánovi Hunsdorferovi st. Ten ho občas viedol cestou, ktorú už predtým absolvoval s inými klientmi a tvrdil, že ide o prvovýstup, za ktorý dostával dvojnásobnú taxu. Stalo sa tiež, že ho v hmle doviedol iba na predvrchol a pod. To viedlo viacerých jeho súčasníkov k obvineniam, že si mnohé výstupy – špeciálne na Ostrý štít, potom aj na Západnú Vidlovú vežu, Litvorovú vežu a "Solisko" – vymyslel. Neskoršia nezávislá detailná analýza však preukázala, že mu všetky významné prvovýstupy právom náležia. Vykonal aj prvý zimný výstup na Kriváň.
Matka horolezkyňa.
Poprednou horolezkyňou bola aj jeho matka "Antonia von Englisch", pôvodom z Tirolska, na rozdiel od syna sa nikdy necítila Poľkou. Bolo spoločensky neúnosné, aby po Starom Smokovci chodila v nohaviciach. Takže na túry so synom vyrážala – a zase sa z nich vracala – v sukni a klobúku. Do „športového“ sa prezliekala, len čo fajnovej spoločnosti zmizli z očí. Ešte raz sa prezliekala na vrcholoch, kvôli vrcholovej fotografii.
Eraclea

Eraclea je mesto v Taliansku v benátskej provincii severne od Benátok. Má rozlohu . 
Do 4. novembra 1950 sa nazývalo Grisolera, potom prijala meno podľa mesta, ktoré tu stálo od 12. storočia, v 17. storočí sa premenovalo na Grisoleru. Z pevninskej strany ho obklopujú močiare, v dôsledku čoho je v oblasti rozšírená malária. Na morskom pobreží sa nachádzajú obľúbené piesočné pláže. V 16. storočí bol na súčasnom Garibaldiho námestí postavený kostol zasvätený Panne Márii (Immacolata). V roku 1806, keď Napoleon Bonaparte ovládol Itáliu, získala obec nezávislé postavenie. V roku 1815 vzniklo Kráľovstvo lombardsko-benátske a územie mesta bolo rozdelené na niekoľko častí, administratívne pričlenených k obci San Donà a Cavazuccherina.
Clark Gable

Clark Gable (* 1. február 1901, Cadiz, Ohio, USA – † 16. november 1960, Los Angeles, Kalifornia) bol americký filmový herec, ktorý bol počas vrcholu svojej kariéry nazývaný "Kráľ Hollywoodu". 
V roku 1999 ho Americký filmový inštitút zaradil na siedme miesto medzi Najväčšie mužské hviezdy všetkých čias.
Pfinnova kopa

Pfinnova kopa (, , ) je kupolovitá elevácia na samom juhovýchodnom konci Ľadového hrebeňa vedúceho z Malého Ľadového štítu neďaleko Téryho chaty vo Vysokých Tatrách. Jej vrchol leží nad turistickým chodníkom na Priečne sedlo a Sedielko.
Názov.
Názov dostala podľa Ing. Josefa Pfinna, hlavného inžiniera Košicko-bohumínskej železnice a milovníka Vysokých Tatier. Pfinn navrhol a projektoval nezrealizovanú ozubnicovú železnicu na Rysy. Mal značné zásluhy pri založení Téryho chaty a na rozvinutí turistiky v Malej Studenej doline. Preto bola v roku 1899, pri slávnostnom odovzdávaní chaty turistickej verejnosti, pomenovaná dovtedy bezmenná kopa nad chatou na Pfinnovu kopu. Poliaci ju pomenovali Pięciostawiańska Kopa, ktorá vyjadruje polohu nad Piatimi spišskými plesami.
Topografia.
Pfinnova kopa, je na juhovýchodnom Ľadovom hrebeni, ktorý vedie z Malého Ľadového štítu. Ľadový hrebeň spolu s Pfinnovou kopou oddeľuje Kotlinu Piatich spišských plies od Dolinky pod Sedielkom. Na Ľadovom hrebeni leží 16 sedielok, elevácií, depresií, štrbín, skalných zubov, škár a hrbov.
Bronchoalveolárna laváž

Bronchoalveolárna laváž (skr. BAL) alebo nepresne dialýza pľúc je výplach priedušiek pri bronchoskopii slúžiaci na vyšetrenie alebo liečbu.
Dialýza pľúc

Dialýza pľúc alebo pľúcna dialýza môže byť:
Anabolický steroid

Anabolický steroid je látka, ktorej hlavným účinkom je zvyšovanie syntézy a spomalené odbúravanie bielkovín, čo sa prejavuje navonok ako rast svalovej hmoty. Z hľadiska metabolizmu dochádza k zníženému vylučovaniu a následnej retencii dusíka, čo sa prejaví predovšetkým v pozitívnej dusíkovej bilancii.
Prvým známym anabolickým steroidom bol pohlavný hormón testosterón, ktorý v prvej polovici 30-tych rokov minulého storočia izolovali nemeckí vedci. Krátko nato sa podarilo Švajčiarom testosterón syntetizovať. V súčasnosti existuje veľké množstvo anabolických steroidov, ktoré sú známe hlavne v súvislosti s ich zneužívaním v športe, napr. nandrolon.
Novorossijsk (Krasnodarský kraj)

Novorossijsk () je prístavné mesto v Rusku. Leží na juhu európskej časti krajiny na pobreží Čierneho mora. Administratívne patrí ku Krasnodarskému kraju, historicky ku Kubáňu.
V roku 2010 tu žilo 241 800 obyvateľov. Novorossijsk je najväčším čiernomorským prístavom v Ruskej federácii a konečnou stanicou železničnej trate z Krasnodaru. V roku 1973 mesto získalo titul titul Mesto-hrdina. 
História.
Mesto bolo založené v roku 1838. Jeho názov bol odvodený od historickej provincie Novorusko.
Šport.
V meste sídli futbalový klub Černomorec Novorossijsk.
Ho Či Minova cesta

Ho Či Minova cesta bol logistický systém, ktorý siahal z Vietnamskej demokratickej republiky (Severný Vietnam), do Vietnamskej republiky (Južný Vietnam), cez susedný Laos a Kambodžu. Slúžil na zásobovanie podzemného hnutia Vietkong ako aj pravidelných jednotiek Vietnamskej ľudovej armády počas vietnamskej vojny. 
Systém netvorila jediná cesta, ale komplex rozvetvených ciest vyjazdených nákladnými automobilmi, chodníkov pre pešo a na bicykloch sa pohybujúce jednotky. Zahŕňala i transport po riekach a v neskoršej fáze vojny ju tvoril i provizórny ropovod. Pomenovaná bola americkými jednotkami podľa severovietnamského komunistického vodcu Ho Či Mina. Časť prechádzajúca cez Laos bola označovaná i ako cesta Truong Son. Podľa niektorých názorov bola jedným z najväčších vojensko-inžinierskych projektov 20. storočia.
Cesta bola intenzívne bombardovaná americkým letectvom, tieto snahy o jej prerušenie neboli dostatočne efektívne a nemali preto úspech. Mnohé oblasti Kambodže, Laosu aj Vietnamu sú dodnes jednými z najzbombardovanejších oblastí na Zemi. Cesta bola dvakrát prerušená útokmi amerických a juhovietnamských vojsk, prvýkrát v apríli 1970, keď vpadli do Kambodže, o rok neskôr vpadli juhovietnamské vojská do Laosu. Neschopnosť juhovietnamcov a Američanov prerušiť zásobovanie po Ho Či Minovej ceste bolo jedným z dôvodov ich neúspechu vo vojne.
Grupa transformácií

Nech formula_1 je ľubovoľná množina a nech formula_2 značí množinu bijektívnych zobrazení formula_3. Ľubovoľná podmnožina formula_4 množiny formula_5, ktorá je uzavretá vzhľadom na skladanie zobrazení a vzhľadom na inverziu sa nazýva grupa transformácií formula_6. Grupová operácia je daná skladaním zobrazení formula_7.
Že formula_4 je uzavretá vzhľadom na skladanie zobrazení a vzhľadom na inverziu znamená: 
Skladanie zobrazení je asociatívna operácia, o čom sa možno ľahko presvedčiť výpočtom.
Neutrálny prvok je identita.
Inverzný prvok k zobrazeniu formula_13 je zobrazenie formula_14 definované ako formula_15 ak formula_16. Také formula_17 existuje a je jednoznačne dané, čo vyplýva z definície bijektívneho zobrazenia.
Príklad.
Množina formula_5 všetkých bijekcií formula_6 s operáciou skladania zobrazení formula_20 je grupou transformácií formula_6.
Kudymkar

Kudymkar je mesto v Rusku, bolo centrom Komi-permjackého autonómneho okruhu pred jeho zrušením. V súčasnosti patrí do Permského kraja. Mesto leží na Urale v nadmorskej výške 175 m, 1080 km od Moskvy. Miestne čas je UTC+5.
V roku 2010 tu žilo 28 984 obyvateľov. . 
Mesto bolo založené najneskôr v 16. storočí, prvá písomná zmienka je z roku 1579.
Ľudovít VIII. (Francúzsko)

Ľudovít VIII. (* 5. september 1187, Paríž, Francúzsko – † 8. november 1226, Montpensier) bol francúzsky kráľ z dynastie Kapetovcov, ktorý vládol v rokoch 12231226.
Bol synom Filipa II. Augusta a jeho prvej manželky Izabely Henegavskej. 
Vláda.
V rokoch 1213 a 12151217 sa Ľudovít, podporovaný časťou rozhorčenej anglickej šľachty a škótskym kráľom Alexandrom II., pokúsil zmocniť anglického trónu. Ambiciózny plán však Ľudovítovi vďaka protistrane vedenej regentom Viliamom Marshalom nevyšiel a po nútenom odchode z anglického územia musel na otcove prianie odísť na juh Francúzska získať sľub vernosti od Simona z Montfortu.
Pán z Montfortu však v roku 1218 pri obliehaní Toulouse padol a Ľudovít sa na prianie pápeža Honoria III. pokúsil zničiť katarov za sľúbenú finančnú odmenu pre francúzske kráľovstvo. Asi šesť týždňov obliehal Toulouse, potom obliehanie vzdal a odtiahol, čo v konečnom dôsledku znamenalo oživenie albigenského hnutia.
Po otcovej smrti v júli 1223 prevzal vládu vo Francúzsku a o mesiac neskôr bol korunovaný v Reimse. 
V roku 1226 sa Ľudovít na pápežove naliehanie znova vypravil proti katarom. Podarilo sa mu dobyť juhofrancúzske mesto Avignon, ktorého obliehanie zapríčinilo epidémiu.
Potom sa vzdali bez boja mestá Nîmes, Beaucaire, Narbonne, Carcassonne, Montpellier, Pamiers a Castres. Pri návrate z úspešnej výpravy, vo veku 39 rokov, zomrel na dyzentériu. 
Počas vlády sa kráľovi podarilo ovládnuť pôvodne anglické Anjou, Poitou, Limuzínsko, Périgord a v roku 1224 Saintonge. Ustanovil nedeliteľné kráľovské léno bez nárokov na dedenie vo vedľajších líniách.
Manželstvo a deti.
23. mája 1200 sa oženil s princeznou Blankou Kastílskou (11881252), dcérou kastílskeho kráľa Alfonza VIII. a Eleonóry Anglickej. Mali spolu nasledujúce detí:
Skrytie

Skrytie (skrývanie) alebo ukrytie (ukrývanie) alebo schovanie (schovávanie) je urobenie (sa) neviditeľným z relevantného smeru či smerov (ochránenie (sa) pred zrakmi iných zakrytím; uloženie (sa) na tajné miesto; prechovávanie na tajnom mieste).
Skrytie (skrývanie) alebo ukrytie (ukrývanie) môže byť:
Ján II. (Francúzsko)

Ján II. zvaný "Dobrý" (* 26. apríl 1319, Le Mans, Francúzsko – † 8. apríl 1364, Londýn) bol normandský vojvoda (13321350) a v rokoch 13501364 kráľ Francúzska ako druhý z vedľajšej vetvy kapetovcov – z rodu Valois.
Životopis.
Narodil sa ako najstarší syn grófa Filipa z Valois, neskoršieho kráľa Filipa VI. a Jany Burgundskej. Postupne sa stal grófom z Anjou, Maine a vojvodom normandským (1332) a vojvodom akvitánskym (1345) –po tom čo jeho otec Filip VI. rozhodol o konfiškácii akvitánskeho vojvodstva anglickému kráľovi Eduardovi III. Taktiež grófom z Poitiers (1344). Sobášom sa stal grófom z Auvergne a Boulogne a spravoval aj Burgundské vojvodstvo v mene svojho nevlastného syna Filipa (syn Jany I. z Auvergne, vdovy po Filipovi, synovi burgundského vojvodu Oda IV.) 
V bitke pri Poitiers roku 1356 ho zajali a voľne väznili v Londýne, do vlasti sa vrátil v októbri 1360, po zaplatení prvej splátky výkupného.
Sobáše a deti.
28. júla 1332 sa v Melune oženil s Jitkou Luxemburskou (* 1315 – † 1349), dcérou českého kráľa Jána Luxemburského a Elišky Přemyslovny. Počas dvanástich rokov Jitka porodila jedenásť detí, z ktorých sa sedem dožilo dospelosti:
9. februára 1350 sa oženil s Janou I. z Auvergne (* 1326 - † 1360), dcérou Viliama XII., grófa z Auvergne a Boulogne. Mali tri deti, ktoré zomreli krátko po narodení:
Karol VI. (Francúzsko)

Karol VI. prezývaný Šialený (* 3. december 1368, Paríž, Francúzsko – † 21. október 1422, Paríž) bol od roku 1380 francúzsky kráľ z dynastie Valois. Počas jeho neplnoletosti vládli zaňho strýkovia.
Životopis.
U kráľa v roku 1392 prepukla duševná choroba, ktorá sa prejavovala v nepravidelných intervaloch a preto za neho vládla kráľovská rada vedená jeho bratmi. Oslabenie využilo Anglicko k obnoveniu storočnej vojny, v roku 1415 prehral Karol VI. v bitke pri Azincourte a uzavrel zmluvu s anglickým kráľom Henrichom V.
Karol VI. určil za nástupcu na francúzskom tróne svojho vnuka, anglického kráľa Henricha VI. na základe zmluvy z Troyes. Vlastný syn Karola VI. dauphin Karol bol z nástupníctva vylúčený, s čím sa ale odmietal zmieriť. Časť francúzskej šľachty sa postavila na stranu dauphina Karola a časť podporovala mocenské nároky vtedy len deväťmesačného Henricha VI. 
Anglické vojska boli nakoniec porazené a dauphin Karol bol v roku 1429 oficiálne korunovaný v Remeši ako francúzsky kráľ Karol VII.
Deti.
17. júla 1385 sa oženil s Izabelou Bavorskou (13711435), dcérou vojvodu Štefana III. Bavorského z Ingolstadtu a Taddey Visconti. Mali spolu dvanásť detí:
Karol V. (Francúzsko)

Karol V. Múdry (* 21. január 1338, Vincennes, Francúzsko – † 16. september 1380, Nogent-sur-Marne) od roku 1364 francúzsky kráľ z dynastie Valois, od roku 1356 miestodržiteľ (po dobu zajatia otca Jána II. v Anglicku), od roku 1358 regent kráľovstva.
Karol sa narodil ako najstarší syn princa Jána, vojvodu z Normandie a Anjou, neskoršieho kráľa Jána II. a Bonny (Jitky) Luxemburskej, dcéry českého kráľa Jána Luxemburského a sestry českého kráľa a rímskonemeckého cisára Karola IV.
Za jeho regentstva pokračovali útoky Anglicka, prepuklo povstanie Étienna Marcela a jacquerie. V roku 1360 s Angličanmi uzavrel mier v Brétigny.
Potomkovia.
V roku 1350 sa oženil s Janou Bourbonskou (13381378), dcérou vojvodu Petra I. Bourbonského a Izabely z Valois. Mali spolu deväť detí:
Filip I. (Kastília)

Filip I. zvaný Pekný (* 22. júl 1478, Bruggy – † 25. september 1506, Burgos), bol prvý kastílsky a leónsky kráľ z rodu Habsburgovcov ako spolukráľ svojej manželky Jany I. Kastílskej.
Pôvod.
Narodil sa ako prvé dieťa v manželstve vojvodkyne Márie Burgundskej, dedičky bohatých území Karola Smelého (Burgundsko, holandské provincie atď.), a jej manžela Maximiliána I. Habsburského, neskoršieho rímsko-nemeckého cisára. Jeho matka po páde z koňa počas tehotenstva zomrela už v apríli 1482 a v testamente odkázala všetky svoje územia štvorročnému synovi Filipovi a dvojročnej dcére Margaréte. Maximiliána určila za ich poručníka a regenta až do Filipovej plnoletosti. Smrť milovanej manželky bola pre Maximiliána veľkou ranou, jej politické dôsledky však boli ešte závažnejšie. Jediným právnym základom jeho moci bola funkcia poručníka. Holandské stavy sa preto snažili urýchlene obmedziť jeho právomoci zriadením poručníckej rady, bez ktorej súhlasu by Maximilián nesmel nič podniknúť a dali mu jasne najavo, že sa má vrátiť domov. Zároveň bol Maximilián vo vojnovom stave s Francúzskom, lebo Ľudovít XI. ako lénny pán burgundského vojvodu žiadal vrátenie francúzskych lén (najmä burgundského vojvodstva).
Dlhá a pre holandskú stranu vyčerpávajúca vojna skončila v decembri 1482 mierom v Arrase, ktorý Francúzsku vrátil burgundské vojvodstvo a grófstvo, ale holandské provincie prisúdil Habsburgovcom. Súčasťou dohody bolo prevzatie poručníctva nad vojvodom Filipom holandskými stavmi a chlapec sa tak prakticky stal rukojemníkom odbojných Genťanov. Ak by zomrel bez potomkov, zdedila by holandské provincie Margaréta spoločne so svojím predurčeným manželom, francúzskym dauphinom Karolom. Filip mal v prípade, ak by sestra zomrela bezdetná, právo na vrátenie jej vena, to znamená burgundského vojvodstva, grófstva a ďalších menších území. Neskôr si Maximilián vynútil na holandských stavoch vrátenie poručníctva nad synom.
Manželstvo.
21. augusta 1496 sa uskutočnila dvojitá svadba: Filipa s Janou Kastílskou ("Jana Šialená") a jeho sestry Margaréty s Janiným bratom, následníkom španielskeho trónu, Donom Juanom. Následník trónu ale zomrel 4. októbra 1497 a dieťa, ktoré čakala Margaréta, sa narodilo mŕtve. Filipova manželka sa stala následníčkou kastílskeho trónu. Takto sa Habsburgovci dostali na španielsky trón.
Manželstvo s Janou bolo zo začiatku šťastné, mladá infantka bola pekná a vo Filipovi prebudila vášeň. Filip ju však začal podvádzať, čo Jana nemienila v žiadnom prípade tolerovať, a robila žiarlivostné scény.
V roku 1504 po smrti kráľovnej Izabely I. sa Jana stala kráľovnou Kastílie a Filip spolukráľom. Manželia sa presťahovali do Kastílie. Janino správanie bolo stále čudnejšie. Filip so svokrom sa pokúsili vyhlásiť kráľovnú, ktorá bola tehotná, za neschopnú vlády. Jana tento pokus o zvrhnutie prekazila, ale Filip krátko potom v roku 1506 nečakane zomrel na infekciu.
Je pochovaný spolu s manželkou v hrobke v Granade.
Potomkovia.
Potomkovia Jany a Filipa sa pomocou sobášnej politiky dostali na tróny a dvory mnohých európskych krajín.
Juraj II.

Juraj II. môže byť:
Theodore E. Russell

Theodore E. Russell (* 1936, Virgínia, USA) je americký diplomat a prvý veľvyslanec Spojených štátov amerických na Slovensku ().
Pôsobil ako zástupca vedúceho pre medzinárodné vzťahy na škole U.S. Army War College v Pensylvánii. Jeho kariéra zahŕňa službu vo východnej a západnej Európe ako námestníka vedúceho pre európsku regionálnu politiku a ekonomické záležitosti na ministerstve zahraničných vecí Spojených štátov amerických a asistenta správcu pre medzinárodné aktivity v agentúre environmentálnej ochrany (). 
Po odchode z diplomatických služieb pôsobil ako politický a vojenský poradca pre mnoho vojenských cvičení, zameraných na stabilitu na Balkáne, Ďalekom východe, Strednom východe a v Južnej Ázii. Mnoho rokov tiež spolupracoval s nezávislou verejnoprávnou televíznou sieťou, kde pôsobil ako vedúci pre medzinárodné vzťahy. 
Theodore E. Russell je zakladajúcim predsedom organizácie Priatelia Slovenska (). K jej členom patria osobnosti ako Eugene A. Cernan a Joseph T. Senko.
Milan Kytnár

Milan Kytnár (* 19. máj 1989, Topoľčany, Slovensko) je slovenský hokejista hrajúci v Rouen Dragons na poste stredného útočníka. Člen siene slávy Bago Legend Slovan Bratislava.
Klubový hokej.
Milan Kytnár je odchovancom tímu HC VTJ Topoľčany. Za ten nastupoval v dorasteneckých, juniorských aj seniorských ligách. V seniorskom tíme debutoval Kytnár počas baráže o postup do ST extraligy v roku 2006 v sérii proti MHC Martin. V jednom zápase dokonca ako 16-ročný z trestného strieľania strelil aj gól. Po tej sezóne ešte odohral 53 zápasov v dorasteneckej lige, ale po nich už natrvalo hral v seniorskom tíme Topoľčian. Napriek mladému veku už i medzi seniormi bol dosť produktívny, keď v 22 zápasoch získal 11 bodov.
V lete roku 2007 išiel na draft, kde si ho v 5. kole zo 127. miesta vybral tím Edmonton Oilers. Bol najvyššie vybratým Slovákom v drafte 2007.
Po drafte zostal v zámorí, kde hral v sezóne 2007/2008 juniorskej WHL za tím Kelowna Rockets. Po sezóne však bol vymenený spolu s Colinom Joeom do tímu Saskatoon Blades za 24. výber v CHL drafte a výber v piatom kole WHL Bantam draftu 2009. 1. júna 2009 podpísal trojročnú zmluvu s klubom Edmonton Oilers. Po pôsobení v Saskatoone pôsobil jednu sezónu v tíme Vancouver Giants. Následne odišiel do AHL a hráva za Oklahoma City Barons a na podľa podtreby aj v tíme Stockton Thunder v ECHL. 11. januára 2012 nastúpil na svoj prvý zápas v NHL za Edmonton Oilers, keď ho narýchlo povolali z farmy v Stocktone. Sezónu 2011/2012 dohral vo fínskej SM-liige v klube HPK Hämeenlinna. 
Medzi posledné významné úspechy Milana Kytnára patrí nepochybne aj začlenenie sa do skupiny Legiend Baga v tíme HC SLOVAN Bratislava, keď spolu s Michalom Sersenom, Andrejom Meszárošom a Martinom Štajnochom neohrozene panujú v tejto disciplíne už niekoľko rokov. 
Reprezentácia.
Milan Kytnár reprezentoval Slovensko na majstrovstvách sveta v ľadovom hokeji hráčov do 18 rokov v roku 2007 a na majstrovstvách sveta v ľadovom hokeji hráčov do 20 rokov v roku 2009, kde bol druhým najproduktívnejším hráčom a najlepším nahrávačom Slovenska.
William Hobson Mills

William Hobson Mills (* 6. júl 1873 – † 22. február 1959) bol britský organický chemik ktorý sa venoval štúdiu stereochémie a kyanidových farbív.
Štúdium začal na Cambridgeskej Univerzite kde od roku 1912 pôsobil ako profesor. Mills a jeho spolupracovníci sa zaoberali výskumom kyanidových farbív na prípravu fotografických emulzií, hlavne pre vojenské využitie v 1. svetovej vojne. Ďalšie výskumy boli zamerané na stereochémiu, čiastočne na optickú izomériu. V 20 rokoch 19. storočia skúmal náhradné deriváty naftalénu, chinolu a benzénu.
V roku 1923 sa stal členom Kráľovskej spoločnosti a v roku 1933 získal Davyho medailu „"za jeho prácu na syntéze a vlastnostiach kyanidových farbív, konkrétne pre skúmanie nových typov asymetrických molekúl"“.
Ralph R. Johnson

Ralph R. Johnson (* 1943, Virgínia, USA) je americký kariérny diplomat. Bol druhým veľvyslancom Spojených štátov na Slovensku (). 
Johnson predtým zastával post veľvyslanca USA v Guyane (1969-1971), v Poľsku (1973-1976), v Bolívii (1977-1979) a na Slovensku (1996-1999). Zo Slovenska odišiel 21. mája 1999, aby sa ujal postu veľvyslanca USA v Bosne a Hercegovine.
Adam Bezák

Adam Bezák (* 4. júl 1989, Bratislava, Slovensko ) je slovenský hokejista hrajúci na poste pravého krídla alebo centra. Je synom bývalého česko-slovenského hokejistu Mariána Bezáka.
Klubový hokej.
Adam Bezák je odchovancom tímu HC Slovan Bratislava. Zaň nastupoval v dorasteneckých a juniorských súťažiach. Pred začiatkom sezóny 2007/2008 odišiel do kanadskej juniorky QMJHL, kde nastupoval za Moncton Wildcats. V Monctone odohral 65 zápasov, počas ktorých získal 23 bodov. Po sezóne sa však vrátil do Slovana, kde natrvalo začal hrať v seniorskom tíme. Odohral 14 zápasov až do októbra 2008, kedy na svoju žiadosť a žiadosť aj tímu odišiel do tímu HK Orange 20. Po majstrovstvách sveta hráčov do 20 rokov v roku 2009 sa rozhodol Adam Bezák vrátiť späť do QMJHL, kde hral jednu sezónu opäť za tím Moncton Wildcats. Po troch rokoch pôsobenia v tretej švédskej lige sa v roku 2014 vrátil do slovenskej extraligy, kde nastupuje za Duklu Trenčín.
Reprezentácia.
Adam Bezák reprezentoval Slovensko na majstrovstvách sveta v ľadovom hokeji hráčov do 18 rokov v roku 2006 a 2007, kde bol najproduktívnejším hráčom tímu. Bezák reprezentoval Slovensko aj na majstrovstvách sveta v ľadovom hokeji hráčov do 20 rokov v roku 2009.
Canadian Hockey League

Canadian Hockey League (slov. "Kanadská hokejová liga", skrátene aj CHL) je organizácia zastrešujúca tri kanadské juniorské hokejové ligy, v ktorých môžu hrať hráči vo svojom 15. až 20. roku života. Každoročne sa víťazi troch líg, ktoré patria pod CHL a jeden hosťujúci tím stretnú na miniturnaji o celkové víťazstvo v celej Canadian Hockey League. Vyvrcholením každého súťažného ročníka v zámorskom juniorskom hokeji je prestížny Memorial Cup, ktorého sa stále zúčastňujú všetci traja víťazi líg a tiež domáci tím.
Ligy.
Pod Canadian Hockey League patria ligy:
CHL Import Draft.
Každoročne sa pred začiatkom sezónoy koná CHL Import Draft, ktorý je šancou pre nádejných hráčov z Európy preniknúť v mladom veku na scénu zámorského hokeja. Každý klub má právo vybrať si dvoch hráčov mimo USA a Kanady a na základe dôkladného skautingu tak posilniť svoj tím o nové talenty.
Carl Spielvogel

Carl Spielvogel (* 27. december 1928, New York† 21. apríl 2021) bol americký diplomat. Bol tretí veľvyslanec Spojených štátov amerických na Slovensku (). 
Carl Spielvogel bol nominovaný na post veľvyslanca USA na Slovensku prezidentom Billom Clintonom 3. augusta 2000 ako politický nominant. 
Pred menovaním do funkcie veľvyslanca pôsobil ako predseda organizácie "The United Auto Group" a bol spoluzakladateľom firmy Backer and Spielvogel. Je tiež vyslúžilým riaditeľom Lincolnovho Centra pre aplikované umenie () 
a vyslúžilým vyslancom Metropolitan Museum of Art.
Zomrel 21. apríla 2021 v Manhattane.
Juraj Liška (hokejista)

Juraj Liška (* 3. október 1985, Ilava, Slovensko) je slovenský hokejista, v súčasnosti hrajúci v extraligovej Dukle Trenčín.
Jessica Lindellová-Vikarbyová

Jessica Lindellová-Vikarbyová (* 7. február 1984, Huddinge, Švédsko) je švédska lyžiarka.
Ronald N. Weiser

Ronald N. Weiser (* 1945, South Bend, Indiana, USA) je americký diplomat. V minulosti bol štvrtý veľvyslanec Spojených štátov amerických na Slovensku (). 
Ronald N. Weiser bol nominovaný ako politický nominant na post veľvyslanca USA na Slovensku 26. novembra 2001 prezidentom Georgeom Bushom, ml. 
Referencie.
Council of American Ambassadors
Anna Veithová

Anna Veithová, rod. Fenningerová (* 18. jún 1989, Hallein, Salzbursko, Rakúsko) je rakúska lyžiarka.
Andrea Dettlingová

Andrea Dettlingová (* 19. január 1987, Altendorf, Švajčiarsko) je švajčiarska lyžiarka. Špecializuje sa najmä na kĺzavé disciplíny, zjazd a super-G.
Rodolphe M. Vallee

Rodolphe M. Vallee (* 1960, St. Albans, Vermont, USA) je americký politik. Bol piatym veľvyslancom USA na Slovensku (). 
Rodolphe M. Vallee bol nominovaný na post veľvyslanca USA na Slovensku 21. júna 2005 prezidentom Georgeom Bushom ml.
Referencie.
politicalgraveyard.com
Hans von Pechmann

Hans von Pechmann (* 1. apríl 1850, Norimberg, Nemecko – † 19. apríl 1902, Tübingen) bol nemecký chemik, známy vďaka objavu diazometánu, Pechmannovej kondenzácie a Pechmannovej pyrozolovej syntéze.
Ako prvý pripravil diacetyl, acetóndikarboxylovú kyselinu, metylglyoxal a difenyltriketón a zaviedol symetrickú štruktúru antrachinónu. Náhodne objavil polyetylén počas zahrievania diazometánu. Po dokončený štúdia s Heinrichom Limprichtom na Univerzite v Greifswalde sa stal profesorom na Univerzite v Mníchove až do 1895. Medzi rokmi 1895 až do svojej smrti v 1902 pôsobil ako profesor na Univerzite v Tübingene.
Vincent Obsitnik

Vincent Obsitnik (* 1938, Moravany, Slovensko) je politik. Bol šiesty veľvyslanec Spojených štátov amerických na Slovensku (). 
Vincent Obsitnik bol nominovaný na post veľvyslanca USA na Slovensku 9. novembra 2007 prezidentom Georgeom Bushom, ml.
Maruša Ferková

Maruša Ferková (* 27. september 1988, Jesenice, Slovinsko) je slovinská lyžiarka. V roku 2007 na svetovom juniorskom šampionáte zjazdárov v rakúskom Flachau vybojovala bronz v kombinácii.
Wien Südbahnhof

Wien Südbahnhof (doslova "Viedeň Južná stanica") bola do 12. decembra 2009 najväčšia železničná stanica vo Viedni a najväčšia koncová železničná stanica v Rakúsku. Ležala na juhovýchode mesta - v mestskej časti Favoriten.
Prijímacia budova s nástupišťami mala tvar písmena V so špicom smerujúcim na sever, a to vďaka skutočnosti, že v nej bola ukončená Südbahn (Južná železnica) smerujúca z miest Wiener Neustadt, Villach, Klagenfurt a Graz, a Ostbahn (Východná železnica) smerujúca do miest Bruck an der Leitha, Neusiedl am See, Bratislava a Győr. Na Ostbahn je na okraji mesta pripojená aj Nordbahn (Severná trať) smerujúca do Břeclavi, s prípojnou traťou do Marcheggu a Bratislavy.
Budova bola zavretá v roku 2009 a následne zbúraná. Nahradená bola jednak dočasnou stanicou pod názvom "Wien Südbahnhof (Ostbahn)" a jednak zastávkou rýchlodráhy pod názvom "Wien Südbahnhof (S-Bahn)". V decembri 2012 neďaleko bývalej budovy Wien Südbahnhof pre verejnosť otvorili novú stanicu pod názvom Wien Hauptbahnhof, ktorá bola úplne dokončená v októbri 2015.
Externé odkazy.